SPRC บวก 4% โบรกชี้อุปสงค์หนุน หลัง “พายุเฮอริเคน” กดกำลังผลิต “รัฐหลุยเซียน่า”
SPRC บวก 4% โบรกฯชูเป้า 9 บ. มองพายุเฮอริเคนจะกระทบกำลังผลิต “รัฐหลุยเซียน่า” ถือเป็นปัจจัยบวกระยะสั้นต่อราคาน้ำมันดิบโลก, ค่าการกลั่น, ราคาผลิตภัณฑ์จากการกลั่น รวมถึงราคาปิโตรเคมี 
30 ส.ค. 2564

ผู้สื่อข่าวรายงานว่าวันนี้ (30 ส.ค.2564) ราคาหุ้นบริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ณ เวลา 11.12 น. อยู่ที่ระดับ 8.95 บาท เพิ่มขึ้น 0.35 บาท หรือ 4.07% โดยทำจุดสูงสุดที่ 9.10 บาท และทำจุดต่ำสุดที่ 21.00 บาท ด้วยมูลค่าการซื้อขาย 266.34 ล้านบาท

บริษัท หลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (30 ส.ค.2564) โดยพายุเฮอริเคน IDA กำลังเคลื่อนตัวจากเมกซิโกเข้าสู่รัฐหลุยเซียน่า คาดจะกระทบกำลังการผลิตทั้งน้ำมันดิบ น้ำมันสำเร็จรูปและปิโตรเคมี ถือเป็นปัจจัยบวกระยะสั้นต่อราคาน้ำมันดิบโลก, ค่าการกลั่น, ราคาผลิตภัณฑ์จากการกลั่น รวมถึงราคาปิโตรเคมี หนุนแรงเก็งกลุ่มพลังงานและปิโตรเคมี ทั้งนี้คงแนะนำ “ซื้อ” ราคาเป้าหมาย 9.00 บาท
 